open-index/open-wikipedia-markdown huggingface dataset:
பொறந்த வீடா புகுந்த வீடா

**பொறந்த வீடா புகுந்த வீடா** (*Porantha Veeda Puguntha Veeda*) 1993 ஆம் ஆண்டு வெளியான இந்தியத் தமிழ்த் திரைப்படமாகும். வி. சேகர் எழுதி இயக்கியுள்ளார். சிவகுமார், பானுப்ரியா, வடிவுக்கரசி, கவுண்டமணி, செந்தில், எஸ். எஸ். சந்திரன், குமரிமுத்து, கோவை சரளா, காஜா ஷெரிப், கே. எஸ். ஜெயலட்சுமி மற்றும் பலர் நடித்துள்ளனர். இளையராஜா இசையில், 21 மே 1993 அன்று இப்படம் வெளியானது. 1994 ஆம் ஆண்டு, தெலுங்கு மொழியில் *புட்டினில்லா மெட்டினில்லா*  என்ற பெயரில் மறுஆக்கம் செய்யப்பட்டது.

## வகை
குடும்பப்படம்

## நடிகர்கள்
சிவகுமார், பானுப்ரியா, வடிவுக்கரசி, கவுண்டமணி, செந்தில், எஸ். எஸ். சந்திரன், குமரிமுத்து, கோவை சரளா, காஜா ஷெரிப், கே. எஸ். ஜெயலட்சுமி, ராதாபாய், திடீர் கன்னையா, ஒரு விரல் கிருஷ்ணா ராவ், மனோ, இடிச்சபுளி செல்வராஜ், சி. ஆர். சரஸ்வதி.

## கதைச்சுருக்கம்
ஏழ்மையான குடும்பத்தைச் சேர்ந்த அமுதா (பானுப்ரியா (நடிகை)), குடிக்கு அடிமையான தந்தை (குமரிமுத்து), மூன்று உடன் பிறந்தோர் ஆகியோரை காப்பாற்றி வருகிறாள். மறுபக்கம், செல்வந்தரான படித்த ரவி (சிவகுமார்), அகந்தை கொண்ட தாய் நிர்மலா தேவி (வடிவுக்கரசி) மற்றும் படிக்காத தந்தையுடன் வாழ்ந்து வருகிறான். ரவியின் மனநலம் பாதிக்கப்பட்ட தங்கை மோஹனா (கோவை சரளா) வேலையில்லாத நபர் ஒருவருக்கு திருமணம் ஆனவள்.

ரவி, தன் குடும்பத்தை நன்கு பார்த்துக்கொள்ளும் பெண்ணாக அமுதா இருப்பாள் என்று எண்ணி, நண்பன் வள்ளுவர்தாசன் உதவியுடன், அமுதவாவை திருமணம் செய்கிறான். திருமணம் ஆன பின்பும், பிறந்தவீட்டிற்கு பண உதவி அமுத செய்வாள் என்ற நிபந்தனையுடனே திருமணம் நடந்தது.

திருமணத்திற்கு பிறகு, புகுந்தவீட்டை பராமரிப்பதற்காக தன் வேலையை ராஜினாமா செய்ய அமுதாவுக்கு நேரிடுகிறது. அதே சமயம், அமுதாவின் தந்தை இறப்பதால், அவளது சகோதரர்கள் அவள் வீட்டிற்கு அடைக்கலம் புகுகிறார்கள். நல்ல மருமகளாக அமுதா நடந்து கொண்டாலும், அனைத்திலும் தவறு கண்டு பிடிக்கிறார் மாமியார் நிர்மலா தேவி. இந்நிலையில், அவமானம் தாங்க முடியாமல், வீட்டை விட்டு அமுதாவின் சகோதரர்கள் சொல்லிகொள்ளமல் வெளியேறுகிறார்கள். அவர்களை தேடி செல்லும் பொழுது, அமுதாவின் கர்ப்பம் கலைந்து, குடும்பத்தில் பிளவு ஏற்படுகிறது. இறுதியில், அமுதா எவ்வாறு குடும்பத்தை இணைத்தாள் என்பதே மீதிக் கதையாகும்.

## ஒலிப்பதிவு
வாலியின் பாடல் வரிகளுக்கு இளையராஜா இசை அமைத்தார். 5 பாடல்களைக் கொண்ட தொகுப்பு, 1993 ஆம் ஆண்டு வெளியானது.

# தொந்தரவு பண்ணாதீங்க
# அம்மா பதில் சொல்லடி
# வீட்டுக்கு விளக்கு
# சந்திரிகையும்
# பொங்கலோ பொங்கலைய்யா

## வரவேற்பு
இயக்குநர் தேர்ந்துடுத்த கதை களமும், திரைக்கதையும், நகைச்சுவையும் நல்ல விமர்சனங்களைப் பெற்றன.

## மேற்கோள்கள்

## வெளி-இணைப்புகள்
* https://www.imdb.com/title/tt0318599/

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:1993 திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
போலி எழுத்து

**போலி எழுத்து** என்பது நன்னூல் கையாளும் ஓர் இலக்கணக் குறியீடு. இதனை **எழுத்துப் போலி** எனவும் குறிப்பிடுவர். தொல்காப்பியத்திலும் இந்தப் போலி பற்றிய குறிப்புகள் உள்ளன.

## எழுதும்போது தோன்றும் போலி
* ஐவனம்  என்பதை அஇவனம் என்றும், அய்வனம் என்றும் எழுதுவது.
* ஔவை என்பதை அஉவை என்றும், அவ்வை என்றும் எழுதுவது.

இந்த முறைமையை வடநூலார் சந்தியக்கரம் என்பர்.

## மொழியில் தோன்றும் போலி
சொல்லில் ஒரு எழுத்து இருக்குமிடத்தில் மற்றொரு எழுத்து மயங்குகிறது. இதனைப் போலி என்கிறோம்
### [ம்] > [ன்] மயக்கம்
மொழியின் இறுதியில் வரும் இந்த எழுத்துகள் மயங்கும்.  நன்னூல் இதனைப் பொதுப்படக் கூறினாலும் வருமொழி உயிர்முதல் ஆயின் மயங்கும் என இலக்கிய ஆட்சிகளால் அறியலாம். 
* அறம்  > அறன் ,  
* நிலம்  > நிலன் 
* குலம்  > குலன் 
#### [ம்] > [ன்] மயங்காதவை

'ன்' எழுத்தில் முடியும் ஒன்பது சொற்கள் 'ம்' என மயங்குவது இல்லை என்று தொல்காப்பியம் குறிப்பிடுகிறது. அந்த 9 சொற்கள் இவை என இளம்பூரணர் குறிப்பிடுகிறார். 

# எகின்  
# செகின் 
# விழன்  
# பயின் 
# அழன் 
# புழன் 
# குயின் 
# கடான் 
# வயான் 

* இச் சொற்களின் பொருளைச் சான்றுகளுடன் அடிக்குறிப்பில் காணலாம்.

### [அ] > [ஐ] மயக்கம்
இந்த எழுத்துக்கள் மொழிமுதல் எழுத்தாகவும், மொழியிடை எழுத்தாகவும் வரும்போது மயங்கும்.
* பசல் - பைசல், மஞ்சு - மைஞ்சு, மயல் - மையல்
* அரசு - அரைசு, முரஞ்சு - முரைஞ்சு, அரயர் - அரைசர்
### [ந] - [ஞ] மயக்கம்
ஐகாரத்தை முதலெழுத்தாக உடைய நகரமும், யகர ஒற்றை அடுத்து வரும் நகரமும் ஞகரமாக மயங்கும்.
* ஐந்நூறு - ஐஞ்ஞூறு, பைந்நிலம் - பைஞ்ஞிலம்
* பொய்ந்நான்றது - பொய்ஞ்ஞான்றது 

## வழக்கில் காணப்படும் போலி எழுத்துகள்
* பசலை - பயலை - பைதல்
* மாதம் - மாசம்
* பந்தல் -  பந்தர்
* சேரல் - சேரன்

## அடிக்குறிப்புகள்

பகுப்பு:எழுத்திலக்கணம்
பகுப்பு:சொல்விளக்கம்
பகுப்பு:நன்னூல்
ஏகபாத மூர்த்தி

**ஏகபாதமூர்த்தி**, அறுபத்து நான்கு சிவ திருமேனிகளுள் ஒன்றாக சைவர்களால் வணங்கப்படும் வடிவமாகும். இம்மூர்த்தியை ஏகபாதர் எனவும் வழங்குகிறார்கள். ருத்ரன், மகேஸ்வரன், சதாசிவன், பிரம்மா, விஷ்ணு என்ற ஐந்து மூர்த்திகளும் ஒடுங்கி ஒரே உருவத்தில் காட்சியளிப்பதை இம்மூர்த்தி விளக்குகிறது.

## திருவுருவக் காரணம்
ஊழிக்காலம் எனப்படும் பிரளயங்கள் ஏற்படும்போது உலகமே நீரில் மூழ்கி அழியும். அக்காலங்களில் உலகில் உள்ள அனைத்து உயிர்களும், உமையம்மையாகிய சக்தியும் இந்த ஏகபாத மூர்த்தியாகிய சிவபெருமானிடம் ஒடுங்கிவிடுவார்கள். ஊழிக்காலங்களில் இவர் மட்டுமே அழியாமல் இருப்பவர் என ஆகமங்களும் வேதங்களும் கூறுகின்றன. அனைத்து சக்திகளின் பிறப்பிடமாகவும், தஞ்சமடையுமிடமாகவும் ஏகபாத மூர்த்தி இருக்கிறார்.

ஏகபாதமூர்த்தி சிலைகள் தென்னிந்தியாவில் தான் அதிகமாக காணப்படுகின்றன.ஏகபாதமூர்த்தி நான்கு கரங்களுடன்,முக்கண் உடையவராய் ஒரு காலில் நின்ற கோலத்தில் காட்சி அளிக்கிறார்.சிவபெருமான் ஒரு காலில் நின்ற கோலத்தில் இருக்கவும்,அவர் இடுப்பின் வலப்பக்கம் பிரம்மாவும்,இடப்பக்கம் விஷ்ணுவும் தோன்றுகின்றனர்.பிரம்மாவும்,விஷ்ணுவும் அஞ்சலி முத்திரை காட்டுகின்றனர்.சிவபெருமானுக்கு பதில் ஆக்ரோஷ பைரவர் இருப்பின் அந்த வடிவத்தை ஏகபாத பைரவர் என அழைக்கின்றனர்.
சிவபெருமானின் ஒற்றைக்கால்,பிரபஞ்சத்தை தாங்கி நிற்கும் தூணாக கருதப்படுகிறது.வலது கை அபய முத்திரை காட்டியவண்ணம் இருக்க,இடது கை வரத கோலத்தைக் காட்டும் அமைப்பிலும் வடிவமைக்கப்பட்டு உள்ளது.பின்கைகளில் மானும்,ஆயுதமும் ஏந்தி நிற்கிறார்.

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
கால சம்ஹாரர்

**கால சம்ஹாரர்**, அறுபத்து மூன்று சிவ திருமேனிகளுள் ஒன்றாக சைவர்களால் வணங்கப்படும் வடிவமாகவும். காலன் என்று அழைக்கப்படும் எமனை அழித்த சிவ உருவம் கால சம்ஹாரர் எனவும், *காலந்தகர்* எனவும் வழங்கப்படுகிறது.

## சொல்லிலக்கணம்
காலன் - யமன், சம்ஹாரர் - அழித்தவர். காலனை அழித்தவர் என்று பொருள் கொள்ளும் படி கால சம்ஹாரர் என்று அழைக்கப்படுகிறார்.

## வேறு பெயர்கள்
இவ்வடிவத்தினை காலாந்தகர், காலாரி, கால சம்ஹார மூர்த்தி, காலகாலர், கூற்றினையுதைத்தவர், அந்தகனுக்கந்தகர் என்று பல்வேறு பெயர்களில் சைவர்கள் அழைக்கின்றார்கள்.

## திருவுருவக் காரணம்

மிருகண்டு மகரிஷிக்கு மார்க்கண்டேயன் எனும் மகனிருந்தான். அவனுக்கு 16 வயது முடியும்போது, காலதேவனான எமதர்மன் அவன் உயிரை எடுக்க முற்பட்டார். மார்க்கண்டேயன் சிவலிங்கத்தை பற்றி வேண்டிக் கொண்டிருந்த போதே, எமதர்மன் பாசக்கயிற்றை வீசினார். பாசக் கயிறு சிவலிங்கத்தின் மீதும் வீழுந்தது. தன் மீதே பாசக் கயிற்றை வீசிய எமனைத் தன் காலால் உதைத்து அழித்தார்.

## கோவில்
  திருக்கடையூர் அமிர்தகடேஸ்வரர் கோவிலில் காலசம்ஹாரர் சிற்பம் உள்ளது

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
முழவு

**முழவு** என்பது தமிழர் இசைக்கருவிகளுள் ஒன்றாகும். முழக்கம் என்ற சொல்லின் பொருளைக் கொண்டு முழவுக்குப் பெயர் அமைத்திருக்கலாம். பனைமரத்தடி, பலாப்பழம் போன்றவை இதற்கு உவமையாக சுட்டப்பட்டுள்ளன. இது குறுங்கம்பு கொண்டும் கைவிரலைக் கொண்டும் அடித்துத் தாளவிசை எழுப்பிச் சுவைக்கும் கருவியாகும். முழவு என்ற சொல் தாளக் கருவிகளைச் சுட்டும் பொதுச் சொல்லாகவும், ஒரு குறிப்பிட்ட கருவியைச் சுட்டும் சொல்லாகவும் இலக்கியங்களில் இடம் பெறுகிறது. சிலப்பதிகார காலத்தில், தாளக் கருவிகளுள் ‘தண்ணுமை’ தலைமைக் கருவியாய் விளங்கியது.

“ஈர்ந்தண் முழவு”, “மண்ணார் முழவு”, “முழவு மண் புலர” போன்ற குறிப்புகள் மூலம் தண்ணீரால் தோலைப் பதப்படுத்தி இனிய ஓசையை எழுப்பியதையும், தோலில் ஒருவகை பசை மண்ணை இட்டு முழக்கியதையும், இம் மண் காலப்போக்கில் வறண்டு உதிர்ந்ததையும் உணரமுடிகிறது என்று ‘மத்தளவியல்’ என்ற நூலில் முனைவர் வி.ப.க.சுந்தரம் கூறுகிறார். பதிற்றுப்பத்து கூறும் “பண்ணமை முழவு”, சீவக சிந்தாமணியின் நச்சினார்க்கினியர் உரை கூறும் “இடக்கண் இளியாய் வலக்கண் குரலாய்”, ஆகிய தொடர்கள் மூலம் பண்டைய காலத்திலேயே முழவிசைக் கருவிகள் பயன்படுத்தப்பட்டுள்ளன என்பதை அறியலாம்

இது கேரளத்தில் **மிழாவு** என்ற பெயரில் அழைக்கப்பட்டு இன்றளவும் வாசிக்கப்பட்டுவருகிறது.

## இவற்றையும் காணவும்
* சைவத் திருமுறைகளில் குறிப்பிடப்படும் இசைக்கருவிகள்

## மேற்கோள்களும் குறிப்புகளும்

பகுப்பு:தமிழர் இசைக்கருவிகள்
சின்ன மாப்ளே

**சின்ன மாப்ளே** என்பது 1993 ஆம் ஆண்டு வெளியான தமிழ்த் திரைப்படம் ஆகும்.

## வகை
நகைச்சுவைப்படம்

## கதை

ஊரை ஏமாற்றிப் பேருந்து நிலையத்தில் சுமைதூக்கும் கூலியாக வேலைப்பார்க்கிறார் கதாநாயகன். அவருக்கு ஒரு கல்யாண தரகருடன் நட்பு ஏற்படுகிறது. கிராமத்து மிராசுதாரால் அவமானப்படும் தரகர், கதாநாயகனை பணக்கார வேடம் போட்டு மிராசுவின் மகளுக்குக் கல்யாணம் செய்து வைக்கிறார். உண்மைத் தோற்றத்தைப் பார்த்துவிட்ட மிராசுதாரரை ஏமாற்ற அது தம்பி என்று பொய் சொல்கிறார் தரகர். அதனால் விளையும் குழப்பங்களும் , அதை கதாநாயகன் சமாளிக்கும் விதமும் என நகைச்சுவையாகச் செல்லும் கதை இது.

## நடிகர்கள்
* பிரபு - தங்கவேல் 
* சுகன்யா - ஜானகி
* ராதாரவி - ஆளவந்தான் / பெரிய பண்ணை
* ஆனந்த் - வினோத்
* சிவரஞ்சனி - மைதிலி 
* விசு - அம்பலவாணன்
* வினு சக்ரவர்த்தி - வினோத்தின் அப்பா
* வெண்ணிற ஆடை மூர்த்தி - நடிகர்

## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல் வரிகளை வாலி, கங்கை அமரன், பிறைசூடன் ஆகியோர் எழுதியிருந்தனர்.  "வெண்ணிலவு கொதிப்பதென்ன" பாடல் மத்தியமாவதி இராகத்தில் அமைக்கப்பட்டது.   "காதோரம் லோலாக்கு" பாடல் நடபைரவி இராகத்தில் அமைக்கப்பட்டது.

## மேற்கோள்கள்

## வெளி இணைப்புகள்
* 
* Soundtrack 
* Soundtrack Link II

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:சுகன்யா நடித்த திரைப்படங்கள்
லோட்டஸ் நியூஸ்

**லோட்டஸ் நியூஸ்** (*Lotus News*) என்பது தமிழ் மொழியில் இயங்கிய 'செவன்த் விஷன் இந்தியா பிரைவேட் லிமிடெட்' நிறுவனத்திற்கு சொந்தமான செயற்கைக்கோள் 24 மணி நேர செய்தி வழங்கும் தொலைக்காட்சி சேவை ஆகும். இந்த அலைவரிசை அக்டோபர் 11, 2012 அன்று கோயம்புத்தூரைத் தலைமையிடமாகக் கொண்டு இயங்க தொடங்கியது. இது தமிழ்நாட்டில் பாரதிய ஜனதா கட்சியின் ஆதரவு தொலைக்காட்சியாக செயல்பட்டது.

இந்த சேனல் ஏப்ரல் 2021 இல் நிறுத்தப்பட்டது.

## மேற்கோள்கள்

## வெளி இணைப்புகள்
* உத்தியோகபூர்வ வலைத்தளம் 

பகுப்பு:2012 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:தமிழ்நாட்டில் உள்ள தொலைக்காட்சி நிலையங்கள்
பகுப்பு:செய்தி தொலைக்காட்சி அலைவரிசைகள்
மேல் மாகாண பேருந்து வழிகள் (இலங்கை)

### கொழும்பு மாநகர வழிகள்
கவனிக்க: குணசிங்கபுரம் மற்றும் மத்திய பேருந்து நிலையத்திலிருந்து புறப்படுபவை புறக்கோட்டையை குறிக்கும் சேவைகள்.

பகுப்பு:இலங்கையில் போக்குவரத்து
பொட்டாசியம் பெர்மாங்கனேட்டு

**பொற்றாசியம் பரமங்கனேற்று** (Potassium permanganate) ஒரு ஆய்வுகூடங்களில் பொதுவாகப் பயன்படுத்தப்படும் ஒரு இரசாயனப் பொருளாகும். இது பளிங்கு வடிவில் ஊதா நிறத்தில் காணப்படும். இதன் குறியீடு KMnO4. இது ஒற்றை நேரேற்ற பொற்றாசிய அயனையும் (K+) ஒற்றை மறையேற்ற மங்கனேற்று அயனையும் (MnO4−) கொண்ட ஓர் உப்பு வகையாகும். இது வலுவான ஒக்சியேற்றும் பொருளாகும். 2000 ஆம் ஆண்டில் இவ்வேதிப் பொருள் 30000 தொன்கள் உற்பத்தி செய்யப்பட்டது. இவ்வுப்பு நீரில் இலகுவாகக் கரையும். ஆய்வு கூடங்களில் கற்பித்தல் செயற்பாட்டை செயன்முறையூடாகக் காட்டுவதற்கு இது பல்வேறு சந்தர்ப்பங்களில் பயன்படுத்தப்படுகின்றது.

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:ஆக்சிசனேற்றிகள்
பகுப்பு:ஒளிப்படக்கலை வேதிப்பொருட்கள்
பகுப்பு:மாங்கனீசு சேர்மங்கள்
பகுப்பு:பெர்மாங்கனேட்டுகள்
பகுப்பு:தொற்றுநீக்கிகள்
பொன். சந்திரமோகன்

**பொன். சந்திரமோகன்** என்பவர் ஒரு தமிழக எழுத்தாளர். தேனி மாவட்டம் வடபுதுப்பட்டி எனும் ஊரைச் சேர்ந்த இவர் விகடன் குழுமத்தில் புகைப்படக்காரராகப் பணியைத் தொடங்கினார். இன்று விகடன் குழுமத்தில், புத்தகப் பதிப்புப் பணிகளை மேற்கொள்ளும் விகடன் பிரசுரத்தில் பொறுப்பாசிரியராக இருந்து வருகிறார். இவர் விகடன் குழுமப் பத்திரிகைகளில் பொன்ஸீ, வடவீர பொன்னையா போன்ற புனைப்பெயர்களில் எழுதி வந்தார்.

## எழுதியுள்ள நூல்கள்
#வருசநாட்டு ஜமீன் கதை 

பகுப்பு: தமிழக எழுத்தாளர்கள்
பகுப்பு: தேனி மாவட்ட எழுத்தாளர்கள்
மகராசன்

**மகராசன்** என்பது 1993 ஆம் ஆண்டு வெளியான தமிழ்த் திரைப்படம்.

## வகை
குடும்பத் திரைப்படம்

## கதை

குப்பத்தில் நல்லது செய்து வாழும் கதாநாயகனின் தங்கை பணக்காரரின் மகனை மணமுடிக்கிறாள். பணக்காரரின் ஜோதிட நம்பிக்கையால் விளைந்த வாரிசுக் குழப்பத்தில் இருக்கிறது அவ்வீடு. உண்மையான வாரிசைக் கண்டுபிடித்துக் குடும்பத்துடன் இணைவதே இப்படத்தின் கதை.
## மேற்கோள்கள்

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
திருமதி பழனிச்சாமி

**திருமதி பழனிச்சாமி**, 1992 ஆம் ஆண்டு வெளியான தமிழ்த் திரைப்படம்.

## வகை
சமூகத் திரைப்படம்

## கதை

பழனிச்சாமி ஒரு ஆசிரியரைத் திருமணம் செய்து கொள்ள விரும்பும் ஒரு படிக்காத மனிதர்; அம்சவேணி ஒரு ஆசிரியர் தான். அம்சவேணி பழனிச்சாமியைத் திருமணம் செய்து கொள்ள ஒரு நிபந்தனையுடன் ஒப்புகொள்கிறார். திருமணத்திற்குப் பின்  தனது வீட்டில் வாழ பழனிச்சாமி சம்மதித்தால் மட்டுமே திருமணம் என்பதே அது.அந்த நிபந்தனையைப் பழனிச்சாமி ஒப்புக்கொண்டால், அதனால் அவள் வயதான தந்தையைக் கவனித்து கொள்ளலாம். நல்ல பொருத்தம் என ஊர் மெச்ச மணம் புரியும் அவர்களின் ஜோடி, திருமண இரவு வரை மட்டுமே அவ்வாறு எனத் தெரிகிறது. பழனிச்சாமி தங்கள் ஒப்பந்தத்தின் விதிமுறைகளை மாற்றும் போது, அம்சவேணிக்குக் கோபம் ஏற்படுகிறது. அவர், அம்சவேணியின்  தந்தை இல்லாமல், தனது சொந்த ஊரான கிராமத்திற்கு அம்சவேணியை அழைத்துச் செல்கிறார்.  அவரது மர்மமான நடவடிக்கைகளை என்னவென்று கண்டறியும் வரை கோபப்படும் அம்சவேணி, பின்னால் பழனிச்சாமியின் கோரிக்கைகளை உணர்ந்து அவரது இலட்சியத்தை நிறைவேற்றத் துணை புரிவதாகக் கதை  நகர்கிறது.

## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல் வரிகளை வாலி மற்றும் கங்கை அமரன் எழுதியிருந்தனர்.

## மேற்கோள்கள்
 

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஆர். சுந்தர்ராஜன் இயக்கிய திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
எங்க சின்ன ராசா

**எங்க சின்ன ராசா**, 1987 ஆம் ஆண்டு வெளியான தமிழ்த் திரைப்படம்.

## வகை
குடும்பத் திரைப்படம்

## கதை

ஒரு கிராமத்தில் வெகுளியாக வாழும் ஒரு வாலிபன் தன் மாற்றாந்தாயாலும் அவளது உறவினர்களாலும் ஏமாற்றப்பட்டு இருப்பதையும், அதை அவனுக்கு உணர்த்தும் மனைவியையும் சுற்றி பின்னப்பட்ட ஒரு குடும்பக் கதை.

## பாடல்கள்
இத்திரைப்படத்திற்கு சங்கர் கணேஷ் இசையமைத்தனர். பாடல் வரிகளைக் கவிஞர் வாலி எழுதியிருந்தார்.  "கொண்டச் சேவல்" என்ற பாடல் தெலுங்கு, இந்தித் திரைப்பட மறுஆக்கத்தில் மீண்டும் பயன்படுத்தப்பட்டது.

## மேற்கோள்கள்
 

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:ராதா நடித்த திரைப்படங்கள்
பகுப்பு:கே.பாக்யராஜ் இயக்கிய திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
சிறுநீர்த்தொகுதி

**சிறுநீர்த்தொகுதி** (Urinary system) எனப்படுவது சிறுநீரை உற்பத்தியாக்கி, சேமித்து உடலில் இருந்து வெளியேற்றும் ஒரு உறுப்புத் தொகுதியாகும். மனிதரில் சிறுநீர்த்தொகுதியானது சிறுநீரை உற்பத்தியாக்கும் இரு சிறுநீரகங்கள், அவற்றைக் கொண்டு செல்லும் இரு சிறுநீர்க்குழாய்கள், சிறுநீரைத் தற்காலிகமாக சேமிக்க உதவும் ஒரு சிறுநீர்ப்பை, அதனை உடலிலிருந்து வெளியேற்றும் ஒரு சிறுநீர்வழி ஆகிய உறுப்புக்களை உள்ளடக்கியதாகும். ஆண், பெண் சிறுநீர்த்தொகுதிகள் பொதுவாக ஒரே மாதிரியாக இருப்பினும், ஆணின் சிறுநீர்வழியை விடச் சிறிய சிறுநீர்வழியே பெண்ணின் சிறுநீர்த்தொகுதியில் காணப்படும்.

சிறுநீர்த்தொகுதியே உடலின் மிக முக்கியமான கழிவுத்தொகுதியாகும். இதனால், சிலசமயம் சிறுநீர்த்தொகுதியையே கழிவுத்தொகுதி எனவும் அழைப்பதுண்டு.

## சிறுநீர்த்தொகுதியின் உடலியக்கவியல்

### சிறுநீரகம்

சிறுநீர்த்தொகுதியில் கழிவுப்பொருளான சிறுநீர் உற்பத்தியாகும் இடம் சிறுநீரகமாகும். மனிதரில் வயிற்றுக் குழியில் அவரை வித்து வடிவிலான இரு சிறுநீரகங்கள் காணப்படுகின்றன. வெளியேறும் சிறுநீரின் அளவு, வெவ்வேறு சூழ்நிலைகளில் வேறுபடுமாயினும், சாதாரண வளர்ந்த மனிதனில், அமைதியான நிலையில், முக்கிய நீர் வெளியேற்றமாக நாளொன்றுக்கு சராசரியாக 1500 மி.லீ. சிறுநீர் வெளியேற்றப்படுகின்றது.

## வெளி இணைப்புகள்
* Excretory System Urinary system The nephron
* Excretory/Urinary System 

## மேற்கோள்கள்

பகுப்பு:சிறுநீர்த்தொகுதி
சுவஸ்திக் கிணறு

**சுவஸ்திக் கிணறு** **அல்லது மார்பிடுகு பெருங்கிணறு**   பல்லவ மன்னன் தந்திவர்மனின் ஐந்தாம் ஆட்சியாண்டில்  கட்டப்பட்டது. சுவசுத்திக்கா வடிவில் அமைக்கப்பட்டுள்ளது  திருவெள்ளறை புண்டரீகாட்ச பெருமாள் கோயில் முன்பாக உள்ள இந்த சுவஸ்திக் கிணறு, திருச்சிராப்பள்ளியில் இருந்து துறையூர் செல்லும் வழியில், மணச்சநல்லூர் ஊராட்சி ஒன்றியத்தில் உள்ள  திருவெல்லாறை என்ற ஊரில் அமைந்துள்ளது.

தமிழ்நாடு அரசு தொல்லியல் துறையினர் இக்கிணற்றை சீரமைத்ததால், புதுப்பொழிவுடன் உள்ளது.
## சிறப்பு
சுவஸ்திக் வடிவில் இக்கிணறு அமைந்துள்ளதால், இதில் ஒரு துறையில் நீராடுபவர்கள், அடுத்த துறையில் இருப்போரைக் காண முடியாத சிறப்பான அமைப்பாக உள்ளது.

## மேற்கோள்கள்

பகுப்பு:தமிழர் தொல்லியல்
பகுப்பு:படிக்கிணறுகள்
பகுப்பு:தமிழர் கட்டிடக்கலை 
பகுப்பு:திருச்சி மாவட்ட சுற்றுலாத் தலங்கள்
நடமாடும் சேவை

யாதாயினும் ஒரு செயற்பாட்டை அது தேவைப்படும் இடத்திற்குச் சென்று ஆற்றுவது **நடமாடும் சேவை** ஆகும். நடமாடும் வியாபார நடவடிக்கைகள் வியாபாரத்தை ஊக்குவிக்கும் முகமாக நடைபெறுவதுண்டு.

## இலங்கையில் நடமாடும் அரசசேவைகள்
இலங்கையில் அரசசேவைகள் மக்களுக்கு சிறப்பாக சென்றடைவதையும் உடனடியான தீர்வுகள் கிட்டுவதையும் உறுதிப்படுத்துவதற்காக நடமாடும் அரச சேவைகள் நடாத்தப்படுகின்றன. கிராமங்களுக்கு அரச நிறுவனங்களின் கட்டமைப்பை முகாமிட்டு மக்களுக்கு அதே இடத்தில் சேவையை வழங்குவது இதன் நோக்கமாகும்.

பகுப்பு:இலங்கை அரசாங்கத் திணைக்களங்கள்
இன்னிசை அளபெடை

அளபெடை என்பது ஓர் எழுத்தின் இயல்பான ஒலி அளவை விட நீண்டு ஒலிக்கும் முறை ஆகும். **இன்னிசை அளபெடை** என்பது செய்யுளை இனிமையாக இசைப்பதற்காக ஒத்த இசையெழுத்தைக் கூட்டி எழுதப்படுவது ஆகும்.
செய்யுளிசை, சொல்லிசை ஆகிய இரு வகைகளாகவும் இல்லாமல் வெறுமனே இனிய இசைக்காக இது கூட்டி எழுதப்படும்.

எடுத்துக்காட்டு:
:**கெடுப்பதூஉம்** கெட்டார்க்குச் சார்வாய்மற் றாங்கே
:**எடுப்பதூஉம்** எல்லாம் மழை. 
இந்தத் திருக்குறள்
:கெடுப்பதும் கெட்டார்க்குச் சார்வாய்மற் றாங்கே
:எடுப்பதும் எல்லாம் மழை
என அமைந்திருப்பினும் வெண்டளை இலக்கணத்தில் பிழை நேராது. அப்படி இருக்கையில் அளபெடை கூட்டப்பட்டிருப்பது இன்னிசைக்காக என்பதை உணரலாம்.

## அடிக்குறிப்பு

பகுப்பு:அளபெடை வகைகள்
நினைத்தேன் வந்தாய்

***நினைத்தேன் வந்தாய் ***(*Ninaithen Vandhai*) 1998-ம் ஆண்டு ஏப்ரல் 10-ம் நாள் வெளியான தமிழ்த் திரைப்படமாகும். விஜய், ரம்பா மற்றும் தேவயானி உள்ளிட்டோர் முக்கிய கதாபாத்திரங்களிலும், மணிவண்ணன், சார்லி உள்ளிட்டோர் துணைப் பாத்திரங்களிலும் நடித்திருந்த இத்திரைப்படத்தை கே. செல்வ பாரதி இயக்கியிருந்தார். 

## கதைக்கரு
கோகுல கிருஷ்ணன்(விஜய்) ஒரு இசைக் கலைஞர், தன்னுடைய கனவில் ஒரு பெண்ணைப் பார்க்கிறார்; அப்பெண்ணுடைய முகத்தினைப் பார்க்காமல் காதலிக்கவும் துவங்குகிறார். அப்பெண்ணிற்கு அடையாளம், அவளுடைய இடுப்பில் உள்ள மச்சம். அந்தப் பெண்ணை தன்னுடைய மாமா(மணிவண்ணன்) மற்றும் உறவினர்களின் உதவியுடன் நிஜத்தில் தேடுகிறார். இதற்கிடையில் இவருடைய தந்தை, சந்தனக்கவுண்டர் (வினு சக்ரவர்த்தி) கிராமத்துப் பெண்ணான சாவித்ரியை (தேவையானி) நிச்சயம் செய்கிறார். வேறுவழியின்றி கோகுலும் ஒப்புக்கொள்கிறார், சாவித்ரி கோகுலை விரும்ப ஆரம்பிக்கிறார். இதற்கிடையில் வேறொரு திருமணமொன்றில் தன்னுடைய கனவுதேவதையான சுவப்னாவை (ரம்பா) பார்க்கிறார். சுவப்னாவிற்கு இசை கற்றுக்கொடுக்கும் ஆசிரியராகவும் இருக்கிறார் கோகுல். இருவரும் காதல் வயப்படுகின்றனர்.

தன்னுடைய அப்பா செய்த நிச்சயத்தை நிறுத்த முயன்று தோற்றுப்போகிறார் கோகுல், அதை சுவப்னா அறிந்து கொள்கிறார். சுவப்னாவும், சாவித்ரியும் சகோதிரிகள். தன்னுடைய சகோதிரிக்காக சுவப்னா தன்னுடைய காதலைத் தியாகம் செய்கிறார். இதைக் கடைசியில் தெரிந்து கொள்ளும் சாவித்ரி சுவப்னாவையும், கோகுலையும் ஒன்றுசேர்த்து வைக்கிறார்.

## நடித்தவர்கள்
* கோகுல கிருஷ்ணனாக  விஜய்
* சுவப்னாவாக ரம்பா
* சாவித்ரியாக தேவயானி 
* கோகுலின் மாமாவாக மணிவண்ணன்
* சார்லி
* செந்தில்
* மலேசியா வாசுதேவன்
* கோகுலின் அப்பா வினு சக்ரவர்த்தி
* அல்வா வாசு
* ஆர். சுந்தர்ராஜன்
* ரஞ்சித்
* எஸ். என். லட்சுமி

## பாடல்கள்

இத்திரைப்படத்திற்கான இசையமைப்பளர் தேவா.

## குறிப்புகளும் மேற்கோள்களும்

பகுப்பு:1998 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ரம்பா நடித்த திரைப்படங்கள்
பகுப்பு:தேவயானி நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:சார்லி நடித்த திரைப்படங்கள்
ரொசெட்டா திட்டம்

**ரொசெட்டா திட்டம்** (*Rosetta Project*), லாங் நௌ பவுண்டேசன் என்னும் நிறுவனத்தால் தொடங்கப்பட்டு இயங்கிவரும் ஒரு திட்டம். உலக மொழிகளின் முக்கிய செய்திகளைச் சேமித்து வைப்பதே இத்திட்டத்தின் முக்கிய குறிக்கோள் ஆகும். உலக மொழியியலாளர்களும் மொழிகளைத் தாய்மொழியாகப் பேசுவோரையும் உதவியாகக் கொண்டு இத்திட்டம் வளர்ந்து வருகிறது. உலக மொழிகளில் 1,500 மொழிகளை ஆய்வு செய்ததில், இவற்றில் பல மொழிகளை ஆயிரத்திற்கும் குறைவானவர்களே பேசுகின்றனர் என்று தெரிய வந்துள்ளது. உலகமயமாதலின் விளைவாகவும் ஆங்கிலம் மற்றும் பிற மொழிகளின் ஆதிக்கத்தாலும் இத்தகைய மொழிகள் அழிந்து வருகின்றன.

ரொசெட்டா திட்டத்தின் குறிக்கோள்களுள் முக்கியமான ஒன்று, 13,000 நுண்பக்கங்களைச் சேமித்து வைக்கக்கூடிய 3-அங்குல ரொசெட்டா குறுந்தட்டு ஆகும். அனைத்து மொழிகளையும் ஆராய்ந்து, ஒப்பிட்டு. கல்விக்கும், பிற தொடர்புகளுக்கும் உதவுவதை முதன்மை நோக்காகக் கொண்டு இத்திட்டம் செயல்பட்டு வருகிறது. சிறிய அளவிலான நிக்கல் குறுந்தட்டு, ஆய்வு மேற்கோள் நூல், வளர்ந்து வரும் இணைய சேமிப்பகம் என இத்திட்டம் மூன்று ஊடகங்களில் தகவல்களைச் சேமிக்கிறது.

## திட்டம்
ஐம்பது முதல் தொண்ணூறு விழுக்காடு மொழிகள் (ஏறத்தாழ சில ஆயிரம் மொழிகள்)அடுத்த நூற்றாண்டுக்குள் அழிந்துவிடக் கூடும் என ஆய்வுகள் தெரிவிக்கின்றன. இவற்றில் பல மொழிகளில் தகவல்கள் ஆவணமாக சேமித்து வைக்கப்படவில்லை. அழியக் கூடிய இவற்றை மீட்டு புத்துயிர்ப்பது கடினமான செயலாகும். குறைந்த அளவிலான பேச்சாளர்களைக் கொண்டுள்ள மொழிகளைப் பற்றிய ஆய்வுகள் தனிப்பட்ட ஆய்வாளர்களிடமும், சில நூலகங்களிலும் இருக்கின்றன. இவற்றைத் தொகுத்துப் பன்மொழிச் சூழலை பாதுகாப்பதற்காக, 1500 மொழிகளை இணைய வழியாக சேமித்து வழங்க லாங் நௌ பவுண்டேசன் திட்டமிட்டது.

இத்திட்டத்தின் நோக்கங்கள்:

* மொழிகளை ஒப்பிட்டு ஆய்வுக்காகவும் கல்விக்காகவும் பயன்படுத்தும் சூழலை உருவாக்குதல்
* சிறப்பாக இயங்கக் கூடிய மொழிக் கருவியை வழங்குவதன் மூலம், அழிவில் இருக்கும் மொழிகளை காப்பாற்றுதல்
* மனிதர் பேசும் மொழிகளை தொடர்ந்து மேம்படுத்துவதற்கும், பேணப்படுவதற்கும் சிறப்பான செயல்பாடுகளை
செய்தல்

இத்திட்டத்தின் முதல் செயல்பாடாக, ரொசெட்டா குறுந்தட்டில் 1500 மொழிகளைப் பற்றிய பத்து தகவல்கள் இடம்பெற்றுள்ளன. திறந்த மூல மொழிக் கட்டமைப்பை ஏற்படுத்துவதன் மூலம் உலக அறிஞர்களும், தாய்மொழிப் பேச்சாளர்களும் இத்திட்டத்தில் இணைந்து உதவி வருகின்றனர், இத்திட்டத்தினை ஸ்டான்ஃபோர்டு, யேல், பெர்க்கிலி பல்கலைக்கழகங்களிலும் முக்கிய ஆய்வகங்களிலும் அறிமுகப்படுத்தி தகவல்களை ஆவணப்படுத்துகின்றனர். இத்தகவல்கள் இணைய வழி சேமிப்பகம், கலைக் களஞ்சிய ஆய்வு நூல், நீண்ட ஆயுளைக் கொண்ட குறுந்தட்டு ஆகியவற்றின்மூலம் வெளியிடப்படுகின்றன.

இவற்றைப் பெற்று பயன்படுத்த விரும்பும் தன்னார்வலர்க்கும், நிறுவனங்களுக்கும் இவற்றை வழங்கத் திட்டமிடப்பட்டுள்ளது. குறுந்தட்டின் முதல் பதிப்பு நவம்பர் 3, 2008 அன்று வெளியிடப்பட்டது. இக்குறுந்தட்டு நுண்ணோக்கியின் வழியாகப் பார்த்து படிக்கக் கூடிய வகையில் 13,000 பக்கங்கள் சேமிக்கப்பட்டிருந்தன.

## மேலும் பார்க்கவும்
தொடர்புடைய கட்டுரைகள்:
* மொழிப் புத்துயிர்ப்பு
* மொழி மேலாதிக்கம்
* மொழி உரிமை
* மொழி நகர்வு
* பன்மொழியாமை
* தற்கால மொழிகள்

## வெளியிணைப்புகள்
* ரொசெட்டா திட்டத்தின் தளம் (ஆங்கிலத்தில்)
* ரொசெட்டா திட்டம் மொழிகளைக் காப்பாற்றுகிறது - டேன் பேர்பர் நேர்காணல்  (ஆங்கிலத்தில்)

## மேற்கோள்கள்

பகுப்பு:அமைப்புகள்
பகுப்பு:மொழியியல்
பகுப்பு:மொழிப் புத்துயிர்ப்பு
நீல. பாண்டியன்

**நீல. பாண்டியன் ** (பிறப்பு: சூன் 25, 1952) என்பவர் ஒரு தமிழ் எழுத்தாளர். தேனி மாவட்டம் மேல்மங்கலம் எனும் ஊரில் பிறந்த இவர், தமிழ்நாடு அரசின் பொதுப்பணித் துறையில், பணி ஆய்வாளராகப் பணியாற்றி ஓய்வு பெற்றவர். இவர் தமிழ்நாட்டில் வெளியாகும் அச்சிதழ்களில் கட்டுரைகள், சிறுகதைகள் போன்றவற்றை எழுதி வருகிறார்.

## வெளியான நூல்கள்

#வாழ்க்கையின் சில பக்கங்கள் (கட்டுரைகள்) - 2000
#முதல் வணக்கம் (கவிதைகள்) - 2002
#பணயக் கைதிகள் (நாடகம்) - 2009
#நல்ல மனம் வாழ்க (நாடகம்) - 2010
#ஈரோட்டுச் சிங்கம் தந்தை பெரியார் - 2011
#மூதறிஞர் இராஜாஜி - 2011

## விருது

* தமிழ்நாடு அரசின் தேனி மாவட்டப் பொது நூலகம் மூலம் 2010 ஆம் ஆண்டிற்கான நாடகங்களுக்கான “கலை - இலக்கிய சாதனையாளர் விருது” வழங்கப்பட்டது.

பகுப்பு:தமிழக எழுத்தாளர்கள்
பகுப்பு:1952 பிறப்புகள்
பகுப்பு:தேனி மாவட்ட எழுத்தாளர்கள்
சியிங்

**சியிங்**, சீனாவின் கின் முடியாட்சியின் கடைசி அரசர் ஆவார். இப்பேரரசின் மூன்றாவது அரசராகவும் கருதப்படுகிறார். கிமு 207 ஆம் ஆண்டின் இறுதியில் அரியணை ஏறி, 46 நாட்கள் ஆட்சி செய்த இவர், கிமு. 206 ஆம் ஆண்டின் தொடக்கத்தில் இறந்தார். இவருக்கு இரண்டு மகன்கள் இருந்ததாகவும் ஃபுசு அரசரின் மகனாகவும் இருக்கக் கூடும் என வரலாற்றாசிரியர்கள் கருதுகின்றனர்.

பகுப்பு:சீன அரசர்கள்
கவா (செடி)

**கவா** (*Kava*) மேற்கு பசிபிக் பகுதியில் விளையும் செடியாகும். இப்பெயர் தோங்க மொழியில் இருந்து பெறப்பட்டது ஆகும். இச்செடியின் வேரில் இருந்து பெறப்படும் சாறு உடலுக்கு உகந்தது எனக் கருதப்படுகிறது. இச்செடி பசிபிக் மாக்கடல் பகுதியைச் சுற்றிய பாலினேசியத் தீவுகளான ஹவாய், வானுவாட்டு, மைக்ரோனேசியா ஆகிய நாடுகளின் பண்பாட்டில், உணவுப் பழக்கத்தில் முக்கியத்துவம் பெற்றது. தொண்டை வலியைப் போக்கக் கூடியது எனவும் நல்ல மனநிலையைத் தரக் கூடியது எனவும் கூறப்படுகிறது.

## மேற்கோள்கள்

பகுப்பு:மூலிகைகள்
எஜமான்

**எஜமான்**, 1993-ம் ஆண்டு வெளியான தமிழ்த் திரைப்படமாகும். இத்திரைப்படத்தில் ரஜினிகாந்த், மீனா உள்ளிட்டோர் முக்கிய கதாபாத்திரங்களிலும், நம்பியார், மனோரமா, நெப்போலியன் உள்ளிட்டோர் துணைப்பாத்திரங்களிலும் நடித்திருந்தனர்.

## கதைக்கரு
வானவராயன் (ரஜினிகாந்த்) ஊருக்கு எஜமான் (ஊர்த்தலைவர்), மக்களின் அன்பைப் பெற்றவர். தன்னுடைய தாத்தா பாட்டியுடன் வசித்து வருகிறார். இவருடைய ஆலோசனைப்படி, ஊர்மக்கள் பொதுத்தேர்தலைப் புறக்கணிக்கின்றனர், அதனால் இவருடைய பங்காளியான வல்லவராயனின் (நெப்போலியன்) பகையைப் பெறுகிறார். வானவராயன், இருவருக்கும் முறைப்பெண் ஆன வைதீஸ்வரியை (மீனா) மணப்பதால் இப்பகை மேலும் வலுப்பெறுகிறது. இதன் காரணமாக வைதீஸ்வரிக்கு நச்சு கலந்து கொடுக்க, அவருடைய கருப்பை பாதிப்புக்குள்ளாகி மலட்டுத்தன்மை உருவாகின்றது.

வானவராயனை மகிழ்ச்சிப்படுத்துவதற்காக தான் கர்ப்பமாக இருப்பதாக பொய் கூறி நடிக்கும் வைதீஸ்வரி, ஒரு கட்டத்திற்குமேல் நஞ்சு உண்டு தற்கொலை செய்து கொள்கிறார். இறக்கும்போது பொன்னியை (ஐஸ்வர்யா) திருமணம் செய்துகொள்ளுமாறு வாக்குறுதி வாங்கிக்கொண்டு உயிரிழக்கிறார். அதன்பிறகு வல்லவராயனை எவ்வாறு எதிர்கொள்கிறார், மக்களின் மனதில் திரும்பவும் எஜமானனாக எவ்வாறு திகழ்கிறார் என்பதை காட்சிப்படுத்தியுள்ளார் இயக்குநர்.

வானவராயன் பொன்னியை மணந்து கொள்வது போலவும், அவர்களுக்கு பிறக்கும் மகளுக்கு வைதீஸ்வரி என்று பெயர் வைப்பதாகவும், டிவிடி குறுந்தட்டில் பதிவு செய்யப்பட்டுள்ளது.

## நடிப்பு

## பாடல்கள்

## குறிப்புகளும் மேற்கோள்களும்

## வெளி இணைப்புகள்
*
* ''Yejaman Soundtrack'' at MusicMazaa
* ''Yejaman Soundtrack'' at DesiMusic 

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:மீனா நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
தமிழ்நாட்டில் வேளாண்மைக் கல்வி

இந்திய மாநிலமான தமிழ்நாட்டின் முதன்மை வேளாண்மைக் கல்வி நிறுவனமாக தமிழ்நாடு வேளாண்மைப் பல்கலைக்கழகம் செயல்படுகிறது. வேளாண்மை கல்லூரிகள் மூலம் வேளாண்மை பட்ட படிப்புகளை வழங்கி வருகிறது. இதன்படி இப்பல்கலைகழகத்தின் கீழ் 4 அரசு வேளாண்மை கல்லூரிகளும் சில தனியார் வேளாண்மை கல்லூரிகளும் இயங்கி வருகின்றன. அரசு வேளாண்மை கல்லூரிகளில் சேர பன்னிரெண்டாம் வகுப்பு தேர்வு பெற்றிருக்க வேண்டும்.

பகுப்பு:தமிழ்நாட்டில் கல்வி
லிங்கி

**லிங்கி** (ஆங்கிலம்: *Linggi*; மலாய் மொழி: *Linggi*) என்பது மலேசியா, நெகிரி செம்பிலான் மாநிலத்தின், போர்டிக்சன் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும்.

மலேசிய வரலாற்றில் புகழ் பெற்ற இடங்களில் இதுவும் ஒன்றாகும். இந்த நகரின் வரலாற்று முக்கியத்துவம், அண்மைய காலங்களில் மறைந்து போய் வருகிறது. இந்த நகரின் அருகாமையில் லிங்கி ஆறு செல்கிறது. இந்த நகரம் மிகவும் அமைதியான நகரம் ஆகும்.

இந்த ஆற்றின் வழியாகத்தான் பிரித்தானியர்கள் மலாயாவில் காலடி எடுத்து வைத்தனர். மலாக்கா சுல்தானகம் உருவாகிய காலத்தில், லிங்கி கிராமம் மிகவும் புகழ் பெற்று விளங்கியது.

## பொது

மலாக்காவை 1400-களில் உருவாக்கிய பரமேஸ்வரா, சில ஆண்டுகள் இங்கே தங்கி உள்ளார். சுமத்திராவின் மினாங்கபாவ் மக்களுடன் பழகி இருக்கிறார். முன்பு காலத்தில் லிங்கி ஒரு வர்த்தக மையமாகவும் விளங்கி உள்ளது.

1840-ஆம் ஆண்டுகளில் ஈயம் கண்டுபிடிக்கப்பட்டதும், நெகிரி செம்பிலான் மாநிலத்திற்கு, இந்த நகரம் வர்த்தகப் போக்குவரத்துகளின் ஓர் இடைத் தரகராகவும் விளங்கியது.

லிங்கி நகரின் ஆற்றில் நிறைய முதலைகள் உள்ளன. மலேசியாவில் வேறு எங்கும் இல்லாத அளவிற்கு இங்குதான முதலைகள் அதிகமாகக் காணப்படுகின்றன.

## மேற்கோள்கள்

பகுப்பு:மலேசிய நகரங்கள்
பகுப்பு:நெகிரி செம்பிலான் நகரங்கள்
சுங்கை ஊஜோங்

**சுங்கை ஊஜோங்** (ஆங்கிலம்: *Sungai Ujong*; மலாய்: *Sungai Ujong*) என்பது மலேசியா, நெகிரி செம்பிலான் மாநிலத்தில் பாரம்பரிய ஆட்சியைக் கொண்ட ஒரு மாவட்டம் ஆகும்.  வரலாற்றின் பின்னணியில் நெடும் காலமாக, சுங்கை ஊஜோங், நெகிரி செம்பிலான் மாநிலத்தில், ஒரு மாநிலமாகவே கருதப்பட்டு வந்தது.

முன்னூறு ஆண்டுகளுக்கு முன்னால், அது ஒரு தனி அரசாங்கமாகவும் இயங்கி வந்தது. சுங்கை ஊஜோங் மிகப் பழமையான வரலாற்றுப் பின்னணியைக் கொண்டது.

## பொது

1760-ஆம் ஆண்டுகளில் இருந்து, 11 ஆளுநர்கள் அந்த மாவட்டத்தை ஆட்சி செய்து உள்ளனர். அந்த ஆளுநர்களை உண்டாங் *(Undang)* என்று அழைப்பார்கள். நெகிரி செம்பிலான் மாநிலத்தில் நான்கு உண்டாங்குகள் இருக்கின்றனர். இந்த நால்வரில் ஓர் உண்டாங்தான், நெகிரி செம்பிலான் மாநிலத்தின் சுல்தானாக தேர்வு செய்யப்பட்டு ஆட்சி செய்வார்.

இந்த மாநிலத்தின் தலைவரைச் சுல்தான் என்று அழைப்பது இல்லை. அவரை யாம் துவான் பெசார் அல்லது யாங்-டி-பெர்த்துவான் பெசார் *(Yang di-Pertuan Besar)* என்று அழைப்பார்கள். *டத்தோ கிளானா பெட்ரா ஸ்ரீ ஜெயா* எனும் ஆளுமைப் பெயர், 1769ஆம் ஆண்டு ஜொகூர் சுல்தானிடம் இருந்து கிடைக்கப் பெற்றதாகும்.

முன்பு, நெகிரி செம்பிலான் மாநிலத்தை, சுங்கை ஊஜோங் என்று அழைத்தார்கள்.

### ஆட்சியாளர் தேர்வு முறை

நெகிரி செம்பிலானில் அதன் சுல்தான் எனும் ஆட்சியாளர் தேர்ந்தெடுக்கப் படும் முறை மற்ற மாநிலங்களைக் காட்டிலும் மாறுபட்டு உள்ளது. மாநிலத்தின் உள்ள மாவட்டத் தலைவர்கள் ஆட்சியாளரைத் தேர்வு செய்கின்றனர். மாவட்டத் தலைவர்களை உண்டாங் என்று அழைக்கின்றனர்.

நெகிரி செம்பிலான் மாநிலத்தில் உள்ள நான்கு லுவாக் உண்டாங்குகளுக்கு மட்டுமே ஆட்சியாளரைத் தேர்வு செய்யும் உரிமை உண்டு. அந்த நான்கு லுவாக் உண்டாங்குகள்:

* சுங்கை ஊஜோங் உண்டாங்
* ஜெலுபு உண்டாங்
* ஜொகூல் உண்டாங்
* ரெம்பாவ் உண்டாங்

ஆட்சியாளர்த் தேர்வில் உண்டாங்குகள் வாக்கு அளிக்கலாம். ஆனால், அவர்கள் ஆட்சியாளர் தேர்தலில் வேட்பாளராக நிற்க முடியாது. நெகிரி செம்பிலானின் ஆட்சியாளர் தேர்தலில் நிற்க வேண்டுமானால் அவர் ஒரு மலாய்க்கார ஆணாக இருக்க வேண்டும். ராஜா ராடின் இப்னி ராஜா லெங்காங் பாரம்பரியத்தில் பிறந்தவராக இருக்க வேண்டும்.

## மேற்கோள்கள்

பகுப்பு:மலேசிய நகரங்கள்
பகுப்பு:நெகிரி செம்பிலான் நகரங்கள்
சிச்சியுசுபலு

**சிச்சியுசுபலு** (), அங்கேரியின் பெசர் பகுதியில் அமைந்துள்ள ஊராகும். உசுபலு என்றால் அங்கேரிய மொழியில் (மகியார்) புதிதாகக் கண்டுபிடிக்கப்பட்ட குடியிருப்பு என்று பொருள். 1997 ஆம் ஆண்டு இப்பகுதிக்கு விடுதலையளிக்கப்பட்டது. இவ்வூரில் ஏறத்தாழ ஆயிரம் பேர் வசிக்கிறார்கள்.

பகுப்பு:அங்கேரி
ரசல்-ஐன்ஸ்டைன் கொள்கை விளக்க அறிக்கை

**ரசல்-ஐன்ஸ்டைன் கொள்கை விளக்க அறிக்கை** (*Russell–Einstein Manifesto*) என்பது அமெரிக்காவுக்கும் சோவியத் ஒன்றியத்துக்கும் இடையே பனிப்போர் நிலவி வந்த காலகட்டத்தில், 1955 சூலை 5-ம் தேதி, அணு ஆயுதங்களால் ஏற்படக்கூடிய விபத்துக்களை உலக மக்களுக்கு தெரிவிக்கும் வகையில் பெர்ட்ரண்டு ரசல் வெளியிட்ட அறிக்கையாகும். இவ்வறிக்கையை எழுதித் தயாரித்தது ரசல் என்றாலும் அவ்வறிக்கையின் முக்கிய அம்சங்கள் பெரும்பாலானவை ஐன்ஸ்டைனின் பரிந்துரைகளே..

[thumb|250px|1957-ம் ஆண்டு [கனடாவில் முதன் முதலாக புக்வாஷ் மாநாடு நடைபெற்ற இடம் - *சிந்தனையாளர்களின் தங்கும் விடுதி*]]
ஐன்ஸ்டைன் இறந்த சில நாட்களில் இந்த கொள்கை விளக்க அறிக்கையை அவர் கையெழுத்திட்டு வெளியிட்டார். ரசல், ஐன்ஸ்டைன் உட்பட அறிவியல் மற்றும் அரசியல் துறைகளைச் சேர்ந்த 11 பிரபலங்களும் இவ்வறிக்கையில் கையெழுத்திட்டனர்.

இந்த அறிக்கை வெளியிடப்பட்ட பிறகு தான் அறிவியல் மற்றும் உலக விவகாரங்களுக்கான முதல் மாநாடு கனடாவில் நடைபெற்றது. அணு ஆயுதங்கள் உலகில் மாந்தர்களின் எதிர்காலத்தையே அழித்து விடக்கூடும் என அச்சம் தெரிவிக்கும் இவ்வறிக்கையில், பிரச்சினைகளுக்கு பேச்சுவார்த்தைகளின் மூலம் சுமூகமான தீர்வு காணப்பட வேண்டும் என உலகத் தலைவர்களிடம் வேண்டுகோள் விடுக்கப்பட்டுள்ளது.

## மேற்கோள்கள்

பகுப்பு:அணுசக்தி கட்டுப்பாட்டு அமைப்புகள்
பகுப்பு:ஆல்பர்ட் ஐன்ஸ்டைன்
யோக தட்சிணாமூர்த்தி

**யோக தட்சிணாமூர்த்தி**, அறுபத்து நான்கு சிவ திருமேனிகளுள் ஒன்றாக சைவர்களால் வணங்கப்படும் வடிவமாகும். யோக நிலையைப் பிரம்ம குமாரர்களுக்குக் கற்பித்து அத்தகைய யோக நிலையில் இருந்துக் காட்டிய உருவமே யோக தட்சிணாமூர்த்தியாகும்.

## திருவுருவக் காரணம்

பிரம்ம தேவரின் மகன்களான சனகாதி முனிவர்கள் நால்வருக்கும் தட்சிணாமூர்த்தியாக சிவபெருமான் உபதேசித்துக் கொண்டிருந்தார். அப்போது யோக நிலையைப் பற்றியும் எடுத்துரைக்க வேண்டினர் நால்வரும். அவர்களின் வேண்டுதல்களை ஏற்று யோகம் பற்றியும் அதன் உட்கருத்துப்பற்றியும் சிவபெருமான் எடுத்துரைத்தார். யோகத்தினை புரிந்துகொள்ள யோகநிலையில் இருந்துகாட்டினார். இவ்வாறு சிவபெருமான் தட்சிணாமூர்த்தியாக யோக நிலையில் இருந்த தருணத்தினை யோக தட்சிணாமூர்த்தி என்று வழங்குகின்றனர்.

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
வோ இங்குயென் கியாப்

**வோ கியென் கியாப்** (*Võ Nguyên Giáp*, 25 ஆகத்து 1911 – 4 அக்டோபர் 2013) வியட்னாமைச் சேர்ந்த மக்கள் இராணுவ அதிகாரியும் அரசியல்வாதியும் ஆவார். முதலாம் இந்தோ- சீனப் போரில் இராணுவத் தளபதியாகப் பணியாற்றியவர். முக்கியமான வியட்னாமியப் போர்களிலும் இரண்டாம் உலக்ப் போரிலும் பங்காற்றியுள்ளார்.. இதழாளராகவும், 1946 - 1947 ஆம் ஆண்டுகளில் வியட்னாமின் இராணுவ அமைச்சராகவும் பணியாற்றியுள்ளார்.  வியட்னாமிய அரசு முக்கியமான இராணுவ விருதுகளை வழங்கிச் சிறப்பித்தது.

## வாழ்க்கை வரலாறு
வேளாண் குடும்பத்தில் பிறந்தவர் வோ கியென் கியாப். ஹனோய் பல்கலைக்கழகத்தில் அரசியல், பொருளாதாரம், சட்டம் ஆகியவற்றில் பட்டம் பெற்றவர். பள்ளிக்கூட ஆசிரியர். 'தீன் டாங்' என்ற பத்திரிகைக்குக் கட்டுரைகளும் எழுதி வந்தார்.

வியத்நாம் அப்போது பிரெஞ்சு காலனி நாடாக இருந்தது. காலனி ஆதிக்க எதிர்ப்புணர்வால், வியத்நாமின் கம்யூனிஸ்ட் கட்சியில் சேர்ந்தார்.

பிரெஞ்சு ஆதிக்கத்துக்கு எதிரான மக்கள் போராட்டத்தில் பங்கேற்றதற்காக விதிக்கப்பட்ட 13 மாதச் சிறைத் தண்டனை பெற்றார். விடுதலையான பிறகு வியத்நாமிய மொழியிலும் பிரெஞ்சு மொழியிலும் இரு பத்திரிகைகளை நடத்தினார். வியத்நாமில் கம்யூனிஸ்ட் கட்சிக்குத் தடை விதிக்கப்பட்டதும் சீனத்துக்குத் தப்பினார் வோ. ஹோ சி மின்னுடன் இணைந்தார். 1944-ல் மீண்டும் வியத்நாமுக்கு வந்தார்.

## ராணுவ தளபதி

1954-ல் தீன் பீன் பு என்ற இடத்தில் தாக்குதல் நடத்தி பிரெஞ்சு ராணுவம் வீழ்த்த்ப்பட்ட பிறகு வியத்நாமுக்குச் சுதந்திரம் கிடைத்தது. பிறகு தெற்கு வியத்நாமில் அமெரிக்க ஆதரவில் நடைபெற்ற அரசையும், 1975 ஏப்ரலில் வோ கியான் கியாப் தலைமையிலான 'மக்கள் சேனை' போரில் வென்றது.

வியத்நாம் விடுதலைப் போர் நடந்த காலங்களில் பெரும்பாலும் ராணுவ அமைச்சராக 'வோ'தான் பதவி வகித்தார். அவரே ராணுவத் தலைமைத் தளபதியாகவும் இருந்தார்.

1979-ல் அவரிடமிருந்து ராணுவத் துறை பறிக்கப்பட்டது. மூன்று ஆண்டுகளுக்குப் பிறகு அரசியல் தலைமைக் குழுவிலிருந்தும் நீக்கப்பட்டார். 1991-ல் துணைப் பிரதமர் பதவியிலிருந்து அவராகவே விலகிக் கொண்டார்.

## 102-வது வயதில் இறப்பு

முதுமை, உடல் நலிவு காரணமாக கடந்த நான்கு ஆண்டுகளாகவே ஒடுங்கிவந்த வோ தன்னுடைய 102-வது வயதில் ஹனோய் நகரில் உள்ள ராணுவ மருத்துவமனையில் அக்டோபர் 4, 2013 அன்று மரணம் அடைந்தார்.

## மேற்கோள்கள்

பகுப்பு:1911 பிறப்புகள்
பகுப்பு:வியட்நாம் அரசியல்வாதிகள்
பகுப்பு:இராணுவத் தலைவர்கள்
பகுப்பு:2013 இறப்புகள்
பகுப்பு:பொதுவுடமைவாதிகள்
அமுதசாகரர்

**அமுதசாகரர்** (கி.பி. 1070-1120) என்பவர் ஓர் யாப்பிலக்கணப் புலவர். இவரை அமிர்தசாகரர் எனவும் கல்வெட்டுகள் குறிப்பிடுகின்றன. இவரது பெயர் அமிழ்தக்கடல் என்னும் பொருளைத் தரும்.

இவரால் இயற்றப்பட்ட நால்கள் மூன்று. அவை கால வரிசையில் இவ்வாறு அமையும்.
*அமுதசாகரம் – இதன் நூற்பாக்கள் வெண்பா யாப்பில் அமைந்துள்ளன.
*யாப்பருங்கலம் - இதன் நூற்பாக்கள் ஆசிரியப்பா யாப்பில் அமைந்துள்ளன.
*யாப்பருங்கலக் காரிகை - இதன் நூற்பாக்கள் கட்டளைக்கலித்துறை யாப்பில் அமைந்துள்ளன.
## அடிக்குறிப்பு

பகுப்பு:நூலாசிரியர்கள்
மரக்கலம்

பண்டைய தமிழர் கடல் வாணிகத்துக்குப் பயன்படுத்திய கப்பலைக் கலம் என்றனர். இது மரத்தால் செய்யப்பட்டிருந்ததால் பிற்காலத்தவர் பொருள் விளங்கும் வகையில் மரக்கலம் எனக் குறிப்பிடலாயினர். **வங்கம்** என்னும் சொல்லும் இதனைக் குறிக்கும். கடலில் மீன் பிடிப்போரின் மிதவைகளையும் கலம் என்றனர். ஆற்றைக் கடக்க உதவும் மிதவைகளைத் தோணி, பரிசல் படகு என்றெல்லாம் குறிப்பிட்டனர்.
* கடலோடும் நாவாய் 
* கலம் கவிழ் மாக்கள் - 
* சினங்கெழு தானை வானவன் குடகடல் பொலந்தரு நாவாய் ஓட்டிய அவ்வழி, பிறகலம் செல்லாது 

## படம்


File:Vidfamne.jpg|பாய்மரப் படகு (பாய் = இதை)
File:Fischerboot.jpg|மீன்பிடிக்கும் கலம்
File:Catamaran in Madras.jpg|மீன் பிடிக்கும் கட்டுமரம்
File:ESPEJO YACHT D.JPG|நாவாய் வகை
File:Fishing boat ORL-3 Gdynia Poland 2003 ubt.JPG|போலந்து நாட்டுப் படகு
File:Wakkanai lighrhouse.JPG|சப்பான் நாட்டிலுள்ள கலங்கரை விளக்கம்


## காண்க

* கலம்
* சங்ககாலக் கடல் வாணிகம்
* நாவாய்

## அடிக்குறிப்பு

பகுப்பு:தமிழர் வாணிகம்
பகுப்பு:நீரூர்திகள்
அலோர் ஸ்டார்

**அலோ செடார்**, மலேசியா, கெடா மாநிலத்தின் தலைநகரம் ஆகும். இது கோத்தா செடார் மாவட்டத்தில் இருக்கிறது. தொழில்துறை உற்பத்திப் பொருட்களின் பரிவர்த்தனை மையமாகவும், விவசாயப் பொருட்களின் ஏற்றுமதி மையமாகவும் விளங்குகிறது. கெடா சுல்தானின் அரண்மனையும் இங்குதான் உள்ளது. 

மலேசியாவில் மிகவும் பழமை வாய்ந்த நகரங்களில் இதுவும் ஒன்றாகும். இந்த நகரம் ஜோர்ஜ் டவுன்வில் இருந்து 93 கி.மீ. தொலைவில் இருக்கிறது. தாய்லாந்து எல்லையில் இருந்து 45 கி.மீ. தொலைவிலும் இருக்கிறது.

மலேசியாவின் இரு பிரதமர்கள் பிறந்த ஊர் எனும் பெருமையும் இந்த நகரத்திற்கு உண்டு. முதல் பிரதமர் துங்கு அப்துல் ரஹ்மான், நான்காவது பிரதமர் துன் டாக்டர் மகாதீர் முகமது இருவரும் இந்த நகரில்தான் பிறந்தனர். 2003 ஆம் ஆண்டு டிசம்பர் மாதம் 21ஆம் தேதி, இந்த நகரம் மாநகர் அந்தஸ்தைப் பெற்றது.

## வரலாறு

கெடா மாநில சுல்தானகம் 1136ஆம் ஆண்டு உருவானதாக வரலாற்றில் சொல்லப்படுகிறது. இருப்பினும் அதற்கான சரியான சான்றுகள் கிடைக்கவில்லை. முறையான சுல்தானகம் 1735ஆம் ஆண்டு சுல்தான் முகமட் ஜீவா சைனல் அபிடின் முஷாம் ஷா என்பவரால் தோற்றுவிக்கப்பட்டது. 1770 ஆம் ஆண்டில் கெடா சுல்தானகம், சுமத்திராவின் பூகிஸ்காரர்களால் தாக்கப்பட்டது. பின்னர், 1821இல் சியாம்காரர்களால் தாக்கப்பட்டு பெரும் சேதமுற்றது.

## மேற்கோள்கள்

பகுப்பு:மலேசிய மாநிலங்களின் தலைநகரங்கள்
பகுப்பு:மலேசிய நகரங்கள்
தொல்காப்பியத்தில் எண்தொகை

தொல்காப்பியத்தில் எண்தொகை
தொல்காப்பியத்தில் சில பொருட்பகுதிகள் இத்தனை என வரையறுக்கப்பட்டுத் தொகுத்துச் சொல்லப்பட்டுள்ளன. அவையே தொல்காப்பியத்தில் எண்தொகை. அவற்றில் குறிப்பிடத் தக்க சில.  

*13708 தொடை 
*625 அடி 
*26 யாப்பு உறுப்பு
*20 வண்ணம்
*17 நிலம், எழுத்தெண்ணும் அடி 
*9 இயல்
*8 அவையகம் 
*9 னகரம் மயங்கா மகரம்
*8 மெய்ப்பாடு
*8 வனப்பு
*7 புறத்திணை
*7 அகத்திணை
*7 மொழிநடை நிலம்
*6 அறிவு
*5 உவமப்போலி

பகுப்பு:தொல்காப்பியம்
உண்கலம்

உணவு உண்ணவும், உணவு சமைக்கவும் உதவும் பாத்திரங்களை **உண்கலம்** என்கிறோம்.
* கலம் தொடா மகளிர் - 
* கலம் செய் கோ - 

File:Pots burnt.JPG|சமைக்கும் பானை, தண்ணீர் கொண்டுவரும் பானை (=கலம்)
File:Claypot-black-pulsePASTE3Tamilnadu29.3India.jpg|உலைமூடி
File:Matti budigalu dEpaalu.JPG|சட்டி, மொந்தை, அகல் விளக்குச் சிட்டி
File:3235 - Athens - Pot and brazier - Stoà of Attalus Museum - Photo by Giovanni Dall'Orto, Nov 9 2009.jpg|சமையல் கலம்
File:Claypot-black-pulsePASTE2Tamilnadu29.2India.JPG|குழம்புச்சட்டி
File:Clay Pot with a Face.jpg|உண்ணீர்க்கலம்
File:Cheviot Iron Pot.JPG|கழுவிக் கமுத்த கலம்
File:Cheena barani.jpg|நறவம் வைக்கும் கலம்



## அடிக்குறிப்பு

பகுப்பு:வீட்டுக் கருவிகள்
அருங்கலம்

**அருங்கலம்**  என்னும் இலக்கிய வழக்குச் சொல்லை நாம் அணிகலன் என்று வழங்கிவருகிறோம். 'கலம்' என்னும் சொல் பண்டபாத்திரங்கள் அனைத்தையும் உணர்த்தும் பொதுச்சொல். 'கலம் செய் கோ'  என்னும் தொடரில் 'கலம்' என்னும் சொல் குயவன் செய்யும் மண்பாண்டத்தை உணர்த்துவதைக் காணமுடிகிறது. இது சாதாரண பாண்டம் அல்லது பண்டம். அருங்கலம் என்பது அரிய பண்டம். இவை அணிகலன்கள். பொன்னும் மணியும் புனைந்து செய்யப்பட்டவை. அருங்கலம் செய்வோரைக் 'கலம் செய் கம்மியர்'  என்பர்.

இந்தத் தொடரைக்கொண்டு உருவாக்கப்பட்ட நூல் அருங்கலச் செப்பு
## காண்க
* கலம்
## மேற்கோள்கள்

பகுப்பு:அணிகலன்கள்
உன்னைப்போல் ஒருவன்

* உன்னைப்போல் ஒருவன் (1965 திரைப்படம்).
* உன்னைப்போல் ஒருவன் (2009 திரைப்படம்).
த பேர்சுயிட் ஒப் கப்பினஸ்

***த பேர்சுயிட் ஒப் கப்பினஸ்*** (**) என்பது *கிரிஸ் கார்னர்* கிட்டத்தட்ட ஓராண்டு வீடற்று கடுந்துயரப்பட்டதை அடிப்படையாகக் கொண்டு உருவாக்கப்பட்டடு 2006 இல் வெளியாகிய ஓர் அமெரிக்கத் திரைப்படம். வில் சிமித் வீடற்று வியாபாரம் செய்பவராக இருந்து பங்குதாரராக மாறியதை இத்திரைப்படம் கதையாகக் கொண்டது.

## உசாத்துணை

## வெளி இணைப்புகள்
* 
* 
* 
* 

பகுப்பு:2006 திரைப்படங்கள்
பகுப்பு:உண்மை நிகழ்வுகளைத் தழுவிய திரைப்படங்கள் - அமெரிக்கா
பகுப்பு:கொலம்பியா பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:சான் பிரான்சிஸ்கோவில் படமாக்கப்பட்ட திரைப்படங்கள்
செந்துறை வட்டம்

**செந்துறை வட்டம்**, தமிழ்நாட்டின் அரியலூர் மாவட்டத்தில்  உள்ள 4 வட்டங்களில் ஒன்றாகும். இந்த வட்டத்தின் தலைமையகமாக செந்துறை நகரம் உள்ளது. இந்த வட்டத்தின் கீழ் 28 வருவாய் கிராமங்கள் உள்ளன.

அவைகள் ஆழத்தியூர், ஆனந்தவாடி, ஆசாவீரன்குடிக்காடு, ஆதனக்குறிச்சி, அயன்தத்தனூர், இரும்புலிக்குறிச்சி, குளிமாளிகை, கிளிமங்கலம், குளுமூர், முனக்கடயான், மனப்பத்தூர், சித்துடையார்,மருவத்தூர், நாகல்குழி, நக்கம்பாடி, நமங்குலம், புராணம், பெரியாக்குறிச்சி, பிலாக்குறிச்சி, பொன்பரப்பி, சன்னாசிநல்லூர், செந்துறை, கிரகடம்பூர், சிறுகளத்தூர், தளவாய் வடக்கு, தளவாய் தெற்கு, துளார், உச்சினி, வஞ்சினாபுரம் ஆகும்.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இவ்வட்டத்தின் மொத்த மக்கள்தொகை  1,11,891 ஆகவுள்ளது.. தாழ்த்தப்பட்டோர் 32,887
ஆகவும், பட்டியல் பழங்குடியினர் 1,344 ஆகவும் உள்ளனர். எழுத்தறிவு 68.14%  ஆகவுள்ளது. பாலின விகிதம் ஆயிரம் ஆண்களுக்கு,  1,021 பெண்கள் வீதம் உள்ளனர்.

## மேற்கோள்கள்

பகுப்பு:அரியலூர் மாவட்ட வட்டங்கள்
பீஸ்புல் வொரியர்

***பீஸ்புல் வொரியர்*** (*Peaceful Warrior*) என்பது "டான் மில்மன்" எழுதிய *வே ஒப் த பீஸ்புல் வொரியர்* எனும் புதினத்தை அடிப்படையாகக் கொண்டு தயாரிக்கப்பட்டு 2006 இல் வெளியாகிய திரைப்படம். பெர்க்லி, கலிபோர்னியா பல்கலைக்கழகத்தில் காட்சியமைக்கப்பட்ட இத்திரைப்படம், குழப்பமும் திறமையும் உள்ள உடற்பயிற்சி வல்லுனர் ஆன்மீக வழிகாட்டலை சந்திப்பது பற்றி அமைந்துள்ளது.

## உசாத்துணை

## வெளி இணைப்புகள்
* 
* 
* 
* 
* 

பகுப்பு:2006 திரைப்படங்கள்
பகுப்பு:லயன்ஸ் கேட் என்டேர்டைன்மென்ட் திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:செருமானியத் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
அனுமந்தக்குடி

**அனுமந்தக்குடி** அல்லது **ஹனுமந்தகுடி** என்ற சிற்றூர் தமிழ்நாட்டின் சிவகங்கை மாவட்டம், தேவக்கோட்டை வட்டத்தில் தேவகோட்டையிலிருந்து சுமார் 8 கிலோமீட்டர் தொலைவில் உள்ளது. 2011-ஆம் ஆண்டின் மக்கள்தொகைக் கணக்கின்படி 881 குடும்பங்களைச் சேர்ந்த 3,573 மக்கள் இவ்வூரில் வாழ்கின்றனர்.

## சான்றுகள்

பகுப்பு:சிவகங்கை மாவட்டத்திலுள்ள கிராமங்கள்
சோமன் கோட்டை

**சோமன்கோட்டை** என்பது தாராபுரத்திற்கு அருகில் உள்ள ஒரு சிற்றூராகும். இவ்வூர் மூலனூரில் இருந்து மேற்கே மூன்று கி.மீ. தொலைவிலும் தாராபுரத்தில் இருந்து கிழக்கே இருபது கி.மீ. தொலைவிலும் உள்ளது. விநாயகர் வழிபாடும், வஞ்சி அம்மன் வழிபாடும் நடைபெறுவதுண்டு. இன வாரியாக கொங்கு வெள்ளாளக் கவுண்டர்கள் அதிகம் வாழ்வதாகக் கூறுப்படுகிறது.  மக்களின் முக்கியத் தொழிலாக விவசாயம் விளங்குகிறது. இளையதலைமுறையினர் விவசாயம் தவிர்த்த பிற தொழில்களைச் செய்கின்றனர்.
## வெளியிணைப்புகள்

பகுப்பு:திருப்பூர் மாவட்டத்திலுள்ள கிராமங்கள்
கடலை அசுவுணி

***கடலை அசுவுணி***(Acyrthosiphon pisum), அசுவுணிக் குடும்பத்தைச் சேர்ந்த சாற்றை உறிஞ்சிக் குடிக்கும் அசுவுணி ஆகும். இது அவரைக் குடும்பத்தாவரங்களான கடலை, ஆல்பால்பா முதலான தாவரங்களின் சாற்றை உறிஞ்சுகின்றன. கடலை அசுவுணிகள் பச்சையவுருமணிகளைக் கொண்டிருப்பதால் சூரியனில் இருந்து நேரடியாக  சக்தியைத் தன்வயப்படுத்துகின்றன என அண்மையில் மேற்கொள்ளப்பட்ட ஆய்வுகள் காட்டுகின்றன.

## மேற்கோள்கள்

பகுப்பு:பூச்சிகள்
பகுப்பு:வேளாண்மை நோய்ப்பூச்சிகள்
வீணா தட்சிணாமூர்த்தி

சிவபெருமான் நாரத முனிவருக்கும், சுக்ரமுனிவர்களுக்கும்  இசையைப் பற்றி கற்பித்த உருவம் **வீணா தட்சிணாமூர்த்தி** என்று அழைக்கப்படுகிறது. இத்தோற்றத்தில் வீணையைக் கையில் ஏந்தியவராகத்  தட்சிணாமூர்த்தி காட்சி தருகிறார்.

சாம வேதத்தினை வீணையில் இசைத்திட விரும்பிய நாரத முனிவரும், சுக்ர முனிவர்களும் சிவபெருமானை வேண்டிக் கொண்டனர். அவர்களின் கோரிக்கையை ஏற்று சிவபெருமான் இசை ஞானத்தினையும், சாம வேதத்தின் இசையையும் அவர்களுக்குக் கற்பித்தார். வீணையை உருவாக்குவது பற்றியும், அதனை முறையாக இசைப்பது பற்றியும் வீணா தட்சிணா மூர்த்தியாகிய சிவபெருமான் எடுத்துரைத்தார்.

வீணையை இசைத்தும், பாடியும் கற்பித்த வீணா தட்சிணாமூர்த்தி திருச்சிராப்பள்ளி மாவட்டம் லால்குடியில் காட்சியளிக்கிறார்.

## வெளி இணைப்புகள்
*http://temple.dinamalar.com/news_detail.php?id=1498

* http://www.nakkheeran.in/users/frmArticles.aspx?A=9166 குரு தட்சிணாமூர்த்தியும் கலைமகளும் - ஜி.ஆர் சுப்பிரமணியன்

பகுப்பு:சிவ உருவத்திருமேனிகள்
சித்திரவதைக்கு உட்படா உரிமை

**சித்திரவதைக்கு உட்படா உரிமை** (ஆங்கிலம்: Freedom from torture) என்பது அடிப்படை மனித உரிமைகளில் ஒன்றாகும்.  சித்திரவதை, மனிதத்தன்மையற்ற அல்லது அவமானப்படுத்தும் செயல்கள் ஆகியவை குடிசார் மற்றும் அரசியல் உரிமைகளைப் பெரிதும் பாதிப்பதால் இவை மிகவும் கடுமையாக அனைத்துலகச் சட்டங்களில் தடைசெய்யப்பட்டுள்ளன.  எந்தச் சந்தர்ப்பங்களிலும் இவை ஏற்றுக் கொள்ளப்படுவதில்லை.

## மேற்கோள்கள்


பகுப்பு:மனித உரிமைகள்
சங்ககாலக் கடல் வாணிகம்

சங்ககாலத் தமிழர் நாவாய், வங்கம் என்னும் கப்பல்களைப் பயன்படுத்தி வெளிநாடுகளுக்குச் சென்று வாணிகம் செய்து தமக்கு வேண்டிய போர்க்குதிரை முதலான பொருள்களை வாங்கிவந்து இறக்குமதி செயதுகொண்டனர். 

நாவாய் என்பது கடல் வாணிகம் செய்யப் பயன்படுத்தப்பட்ட மரக்கலம். வாயில் இருக்கும் நாக்குப் போன்ற அடியமைப்பினைக் கொண்டு விளங்குவதால் இதனை நாவாய் என்றனர்.  சங்ககாலத் தமிழர் பயன்படுத்திய நாவாய், வங்கம் ஆகியவை பற்றிய குறிப்புகள் சங்க இலக்கியங்களில் உள்ளன.  
## அரசர்கள்
*வானவன் என்னும் சேரமன்னன் பொன்னை ஈட்டிவந்த வாணிக நாவாய் ஓட்டிய காலத்தில் பிற நாவாய்க் கலங்கள் கடலுக்குள் செல்ல அனுமதிக்கப்படவில்லை. 
*கரிகாலனின் முன்னோன் காற்றைக் கட்டுப்படுத்திக்கொண்டு கடலில் நாவாய் ஓட்டினான். 
* குளமுற்றத்துத் துஞ்சிய கிள்ளிவளவன் ஆட்சிக் காலத்தில் கடலில் கலன்கள் (கப்பல்கள்) கடலில் உலவின. அவற்றை மகளிர் எண்ணி விளையாடிப் பொழுது போக்கிக்கொண்டிருந்தனர். இந்தக் கப்பல்கள் வாணிகக் கப்பல்களாகவோ, போர்க் கப்பல்களாகவோ இருக்கலாம். 
* நலங்கிள்ளி வைத்திருந்த கடற்படை இங்கு எண்ணத்தக்கது. 

## துறைமுகங்கள்
*முசிறித் துறைமுகத்தில் யவனர் பொன்னைத் தந்து மிளகு முதலான பொருள்களை வாங்கிச் சென்றனர்.
*நீர்ப்பெயற்று என்னும் துறைமுகத்திற்கு வந்த நாவாய்கள் வெள்ளைக் குதிரைகளையும், வடநாட்டுச் செல்வங்களையும் இறக்குமதி செய்தன. 
*நெல்லின் ஊர் துறைமுகத்தில் நாவாயின் இதை என்னும் பாய்மரங்களை அவிழ்த்து நிறுத்திக்கோண்டு  பொன்னிரும்பாலான விழுமிய பண்டங்களை முரசு முழக்கத்துடன் இறக்குமதி செய்தனர். 
*பாண்டிநாட்டுத் துறைமுகங்களில் முத்துக்களையும், சங்குகளையும் திமிலில் கொண்டுவந்து இறக்கினர். நாவாய் பெருநீர் ஓச்சுனர் தொலைதூர நாடுகளுக்குச் சென்று தம் அரிய செல்வங்களைக் கொடுத்து வாங்கிவந்த புரவி என்னும் போர்க்குதிரைகளை இறக்குமதி செய்தனர். 
*புகார் நகரில் நாவாய் துவன்று இருக்கை (கப்பல் துறை) இருந்த்து. அங்கு நாவாயில் வந்து இறங்கிய புரவி, மிளகு மூட்டை, வடமலையிலிருந்து வந்த மணி, பொன், குடமலையிலிருந்து வந்த சந்தனம், அகில், தென்கடல் முத்து, கீழைக்கடல் பவளம், கங்கை, காவிரிப்படுகைகளின் விளைச்சல், ஈழநாட்டு உணவுப்பொருள், காழக நாட்டு (பர்மா) ஆக்கவளங்கள் முதலானவை இறக்கப்பட்டுப் புலிமுத்திரை இடப்பட்டுப் பாதுகாக்கப்பட்டன. 

## பொதுக்குறிப்பு
*தமிழர் கடல் வாணிகம் செல்லும்போது மகளிரை அழைத்துச்செல்வதில்லை. 
*தமிழர் வேறு பல நாடுகளுக்கு நாவாயில் சென்று பன்னாட்டு வளங்களைக் கொண்டுவந்தனர். இவர்களின் நாவாய் பல வகையான வேலைப்பாட்டுடன் விளங்கியது. 
*நாவாயில் நாட்டுக்கொடி பறக்கும். 
*சிறிய நாவாய் யானை அளவு இருக்கும். 
*ஆடவர் பொதுமகளிரோடு நாவாயில் விளையாடி நீராடுவர். 
*பிறவி என்னும் பெருங்கடலைக் கடக்க உதவுவது அறவி (அறச்செயல்) என்னும் நாவாய் 
*ஆதிரையின் கணவன் நாவாய் என்னும் வங்கத்தில் சென்ற வணிகருடன் சென்றபோது புயல் தாக்கி நாவாய் முறிந்தபோது இறந்தான். 

## அடிக்குறிப்பு

பகுப்பு:தமிழர் வாழ்வியல்
பங்குபற்றி அவதானித்தல்

**பங்குபற்றி அவதானித்தல்** (*Participatory observation*) சமூக ஆய்வுகளில் தரவு சேகரித்தல் முறைகளில் முக்கியமான ஒன்றாகும். உலகில் தினமும் வாழ்வில் எம்மைச் சுற்றி பல விடயங்கள் நிகழ்ந்த வண்ணம் உள்ளது. இவ்வாறு இடம்பெறும் விடயங்களைப் பல தேவைகளுக்காக நாம் அறியவேண்டி உள்ளது. மக்கள் குழுக்களின் நடவடிக்கைகளை அறிந்து கொள்ள பயன்படும் அவதான முறையானது பங்குபற்றி அவதானித்தல் மற்றும் பங்கு பற்றாமல் அவதானித்தல் என பிரதானமாக இரு வகைப்படும். அவதானிக்கப்படும் நபர் அல்லது குழுக்களோடும் அவர்களின் நடத்தைகளோடும் தீவர ஈடுபாடுதல் ஊடாக நெருங்கிய பழக்கத்தை அல்லது புரிதலை பெறுவதே பங்குபற்றி அவதானித்தலின் நோக்கம் ஆகும்.

பங்குபற்றி அவதானித்தல் முறை பண்பாட்டுத் தொல்பொருளியலில் முதன்மையாகப் பயன்படுகிறது. சமூகவியல், தொடர்பாடல் துறை, சமூக உளவியல் போன்ற துறைகளிலும் இது பயன்படுத்தப்படுகிறது.

பகுப்பு:ஆய்வு

## மேற்கோள்கள்
இந்தியத் தொழிற்சாலைகள் சட்டம் 1948

**இந்தியத் தொழிற்சாலைகள் சட்டம் 1948** என்பது இந்தியத் தொழிற்சாலைகளில் வேலை நேரத்தை முறைப்படுத்தவும், அங்கு பணிபுரியும் தொழிலாளர்களின் வேலை நிலைமைகளை மேம்படுத்தவும், தொழிலாளர்களுக்கான பாதுகாப்பையும், நல்வாழ்வையும் உறுதி செய்வதற்காகவும் கொண்டு வரப்பட்ட ஒரு சட்டமாகும்.

## வரலாறு

தொழிற்சாலைகளில் வேலை நேரத்தை முறைப்படுத்தவும், தொழிலாளர்களின் வேலை நிலைமைகளை மேம்படுத்தவும் 1872 ஆம் ஆண்டு மேஜர் மூர் என்பவர் அளித்த அறிக்கையை அடிப்படையாகக் கொண்டு 1881 ஆம் ஆண்டு தொழிற்சாலைகள் சட்டம் இயற்றப்பட்டது. அதன் பிறகு, அரசு ஆணைக்குழுவின் பரிந்துரைகளின்படி தொழிற்சாலைகள் சட்டம் 1934 கொண்டு வரப்பட்டது. இந்தியாவின் சுதந்திரத்திற்குப் பின்பு, இதிலுள்ள குறைபாடுகளைக் களையும் நோக்கத்துடன் “இந்தியத் தொழிற்சாலைகள் சட்டம் 1948” கொண்டு வரப்பட்டது.

## மேற்கோள்கள்

பகுப்பு:இந்தியத் தொழிலாளர் நலச் சட்டங்கள்
சைவத் திருமுறைகளில் குறிப்பிடப்படும் இசைக்கருவிகள்

சைவத் திருமுறைகளான பன்னிரண்டு திருமுறைகளிலும் பலவிதமான இசைக்கருவிகள் பற்றிக் குறிப்பிடப்பட்டுள்ளன. இந்த இசைக் கருவிகள் பழந்தமிழர் இசைக்கருவிகளாகும். இவற்றில் பல இசைக்கருவிகள் கோவில்களிலும், அருங்காட்சியகத்திலும் மட்டுமே உள்ளன. 

## திருமுறை குறிப்பிடும் இசைக்கருவிகளின் பட்டியல்

## மேலும் காண்க

* சிவன்
* சைவ சமயம்

## மேற்கோள்கள்

 

பகுப்பு:சைவ சமயம்
பகுப்பு:இசைக்கருவிகள்